
26-TA-167: Rīkojuma projekts (Vispārīgais)
Par Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" zemkopības nozares projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pases apstiprināšanu
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	Izsludināšana: 04.03.2026. 08:50

	1.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Iebildums (FM - 11.03.2026.)
Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pases 6.sadaļā ir norādīts plānotais sociālekonomiskā ieguvumu apmērs un ieguvumu veidi, bet nav norādīts detalizēts plānoto sociālekonomisko ieguvumu aprēķins un datu avoti atbilstoši kuriem tie tika aprēķināti, līdz ar to ir nepieciešams to papildināt norādot detalizētu sociālekonomisko ieguvumu aprēķinu kurš ir pamatots ar datiem un datu avotiem. 
Piedāvātā redakcija
-
	Ņemts vērā
Projekta pases 6. sadaļa - Izmaksu un ieguvumu analīze - papildināta ar detalizētiem aprēķiniem par sociālekonomiskajiem ieguvumiem, izmantojot aktuālos datus un norādot datu avotus.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	2.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 11.03.2026.)
Atkārtoti aicinām projekta pases 3.4.3., 3.4.4. un 3.4.5.punktos precizēt mērvienību un sasniedzamo vērtību, skaidri definējot izmērāmus rezultātus, piemēram, "Digitalizēts process" - "1 process". Ņemot vērā, ka projektā tiks izstrādāts un ieviests KUVIS modulis sēklu sertifikācijai un tiks digitalizēti pieci sēklu sertifikācijas procesi, lai netiktu saturiski dublēta informācija, lūdzam atkārtoti izvērtēt, vai sasniedzamie rezultāti - klientu piekļuves nodrošināšana sēklu sertifikācijas un laboratorisko pārbaužu rezultātiem tiešsaistē un sēklu partiju digitāla reģistrācija, marķēšana un izsekojamība - tomēr būtu pārceļami uz 3.3.punktu kā ieguvumu rādītāji.
Piedāvātā redakcija
-
	Ņemts vērā
Veiktas izmaiņas projekta pases 3.3. un 3.4. apakšsadaļās. Trīs sasniedzamo rezultātu ieraksti pārveidoti par projekta ieguvumu un lietderības rādītājiem.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	3.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 11.03.2026.)
Izziņā minēts, ka iepriekš izteiktais priekšlikums ņemts vērā un papildināta projekta pases 7.punkta informācija, tomēr no šī brīža redakcijas viennozīmīgi nav skaidrs, kādas darbības un aktivitātes projektā veiks iesaistītie sadarbības partneri un vai sadarbības partneriem šo aktivitāšu īstenošanai tiks piešķirts projekta finansējums. Atkārtoti lūdzam papildināt projekta pasi, ņemot vērā, ka projektā paredzētie ieguldījumi plānoti LAD, PVD un VAAD IT risinājumos.
Piedāvātā redakcija
-
	Ņemts vērā
Papildināta projekta pases 7. sadaļas - Cita būtiska informācija (Projekta gatavības novērtējums) - apakšsadaļa - informācija par projekta “biznesa” īpašnieku (business owner) un tā lomu projekta īstenošanā, atsevišķi izdalot katras no projektā iesaistītajām iestādēm atbildības un pienākumus.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 11.03.2026.)
Lūdzam anotācijas 3. sadaļas punktā “Cita informācija” norādīt informāciju, ka finansējums projekta īstenošanai tiks pieprasīts no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, savukārt finansējums projekta rezultātu uzturēšanai pēc projekta pabeigšanas tiks pieprasīts normatīvajos aktos noteiktajā kārtībā, proti, no budžeta programmas “Apropriācijas rezerve” saskaņā ar Likumā par budžetu un finanšu vadību noteikto.
Piedāvātā redakcija
-
	Ņemts vērā
Papildināta Anotācijas 3. sadaļas sadaļa Cita informācija.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	Izsludināšana: 11.02.2026. 09:02

	5.
	Rīkojuma projekts
5. Pēc projekta pabeigšanas noteikt projekta rezultātu uzturēšanas izmaksas ne vairāk kā 270 000 euro gadā. Zemkopības ministrijai finansējumu projekta rezultātu uzturēšanas izmaksu segšanai pieprasīt normatīvajos aktos noteiktajā kārtībā.
	Iebildums (FM - 25.02.2026.)
Lūdzam precizēt rīkojuma projekta 5.punktā norādīto informāciju par uzturēšanas izmaksām, ievērojot sniegto iebildumu pie anotācijas 3.sadaļas.
Piedāvātā redakcija
-
	Ņemts vērā
Rīkojuma projekta 5. punktā norādītā informācija paturēta, bet, mainot anotāciju, novērstas pretrunas ar anotācijas 3. sadaļā norādīto finansējuma apjomu.
	Rīkojuma projekts
5. Pēc projekta pabeigšanas noteikt projekta rezultātu uzturēšanas izmaksas ne vairāk kā 270 000 euro gadā. Zemkopības ministrijai finansējumu projekta rezultātu uzturēšanas izmaksu segšanai pieprasīt normatīvajos aktos noteiktajā kārtībā.

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 25.02.2026.)
Lūdzam anotācijas 3.sadaļas 6.2.apakšpunktā sniegto informāciju par uzturēšanas izmaksām pēc projekta pabeigšanas papildināt ar šo izmaksu aprēķinu, norādot uzturēšanas izmaksu pozīcijas un to apmērus. Vienlaikus, ievērojot projekta pasē norādīto, ka projekta realizācijai plānots izmantot esošo nozares IKT infrastruktūru, kā arī to, ka projekta rezultātā tiks samazināta sistēmu dublēšanās un attiecīgi arī uzturēšanas izmaksas, kā arī projekta pasē norādīto, ka viens no projekta lietderības aspektiem ir izmaksu ietaupījums publiskajā pārvaldē, lūdzam skaidrot, kāpēc tiek noteiktas jaunas uzturēšanas izmaksas, kuru segšanai plānots pieprasīt papildu finansējumu, kā arī, kāpēc tās nav nodrošināmas esošo sistēmu uzturēšanai pieejamā finansējuma ietvaros.
Vienlaikus norādām, ka uzturēšanas izmaksas ir jānosaka projekta ietvaros izveidotā risinājuma kapitālieguldījumu uzturēšanai, bet nav atbalstāmi, ka tās ietvertu izmaksas attīstībai un pilnveidojumiem, kas būtu jauni kapitālieguldījumi.
Papildus norādām, ka anotācijas 3.sadaļas 6.2.apakšunktā norādītā informācija par uzturēšanas izmaksām 315 000 euro gadā nesakrīt ar uzturēšanas izmaksu ikgadējo apmēru, kas norādīts projekta pasē (35 000 euro gadā) un rīkojuma projekta 5.punktā (270 000 euro gadā).
Ņemot vērā minēto, lūdzam pārskatīt un precizēt anotācijas 3.sadaļā sniegto informāciju.
Piedāvātā redakcija
-
	Ņemts vērā
Detalizēta sniegtā informācija par uzturēšanas izdevumu pozīcijām un to apmēriem anotācijas 3. sadaļas 6.2. apakšpunktā; mainīts norādītais uzturēšanas izdevumu apjoms no 315 000 euro uz 270 000 euro, saskaņā ar projekta pasi un rīkojuma projektu.

Skaidrojam, ka projekta pases 6. sadaļā aprēķinātās uzturēšanas izmaksas iedalāmas informācijas sistēmu uzturēšanai katrā no pasē uzskaitītajiem funkcionālajiem blokiem:
1. Dzīvnieku veselība un bioloģiskā lauksaimniecība – ne vairāk kā 200 000 EUR gadā. Izdevumu pozīcija – Specializētās programmatūras uzturēšana (sistēmas problēmu, kļūdu novēršanas un profilaktiskās uzturēšanas pakalpojumi).
2. Uztura bagātinātāju un noteiktās grupās ietilpstošo pārtikas produktu aprite – ne vairāk kā 35 000 EUR gadā. Izdevumu pozīcija – Specializētās programmatūras uzturēšana (sistēmas problēmu, kļūdu novēršanas un profilaktiskās uzturēšanas pakalpojumi).
3. Sēklu sertifikācija – ne vairāk kā 35 000 EUR gadā. Izdevumu pozīcija – Specializētās programmatūras uzturēšana (sistēmas problēmu, kļūdu novēršanas un profilaktiskās uzturēšanas pakalpojumi).
Kopā: ne vairāk kā 270 000 EUR gadā, atbilstoši rīkojuma projekta 5. punktam.

Ņemot vērā pastāvošo tirgus vispārpieņemto praksi un pieredzi esošo IKT infrastruktūras uzturēšanas izdevumu plānošanā un faktiskajā izpildē, ka arī netieši pamatojoties uz VARAM informatīvā ziņojuma „Par Eiropas Savienības politiku instrumentu un pārējo ārvalstu finanšu palīdzības līdzekļu ietvaros izveidoto informācijas un komunikācijas tehnoloģiju sistēmu uzturēšanai nepieciešamo valsts budžeta finansējumu 2017.-2019.gadam” 1.pielikumā „Sistēmu uzturēšanas principi” norādītajiem gada uzturēšanas izmaksu pamatprincipiem (20% - sistēmām, kas īsteno koplietošanas platformas funkciju; 17% - sistēmām ar publisko lietotāju saskarni; 15% - sistēmām ar starpsistēmu integrācijas saskarni; 12% - pārējām sistēmām) – informācijas sistēmu uzturēšanas izdevumu apmērs plānots ne vairāk kā 10% no izstrādes izmaksām. Norādām, ka pieprasītais maksimālais izmaksu apjoms ir mazāks par zemāko slieksni (12%) un precīzas reālās izmaksas, kuras varēs aprēķināt pēc projekta noslēgšanās, var būt vēl zemākas, atkarībā no projekta ietvaros izstrādāto informācijas sistēmu papildinājumu sarežģītības un pakalpojumu sniedzēju piedāvājumiem.
Tostarp norādām, ka ZM nelūdz papildus nepieciešamu finansējumu šādām izdevumu pozīcijām: centrālā infrastruktūra, perifērā infrastruktūra, datu centru un izmitināšanas izmaksas, serveru programmatūras un datu bāzu licences, sistēmas auditi, sistēmas personāls. Visas minētās pozīcijas plānots nodrošināt, izmantojot informācijas sistēmu pārziņu rīcībā esošos resursus un nozares IKT infrastruktūru.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	7.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Lūgums papildināt projekta pases 2.2. sadaļu ar apliecinājumu par to, ka šis projekts nerada dubultā finansējuma risku un šī projekta ietvaros netiks īstenotas darbības un aktivitātes, kas tikušas vai tiek īstenotas citos projektos un to finansējuma ietvaros.
Piedāvātā redakcija
-
	Ņemts vērā
Papildināta projekta pases 2.2. sadaļa.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	8.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Aicinām pārskatīt projekta pases 3.4.punktā norādītos projektā sasniedzamos rezultātus saskaņā ar anotācijā aprakstītajām projekta aktivitātēm un projekta pases 5.1.1. un 5.2.punktā norādīto, kā arī izvērtēt, vai atsevišķi punkti būtu pārceļami no 3.4.punkta uz 3.3.punktu kā ieguvumu rādītāji. Projekta pases 3.4.punktā norādāmi konkrēti projekta rezultāti, kas tiks sasniegti, īstenojot šo projektu, ar atbilstošu mērvienību un sasniedzamu vērtību. 
Piedāvātā redakcija
-
	Ņemts vērā
Caurskatītas un papildinātas projektu pases 3.3. un 3.4. sadaļas saskaņā ar anotācijā aprakstītajām un projektā plānotajām aktivitātēm. Secināts, ka viens no projektā sākotnēji paredzētajiem sasniedzamajiem rezultātiem labāk atbilst ieguvumu un lietderības rādītāja statusam; veikta atbilstoša pārveide projekta pases ietvaros.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	9.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Aicinām projekta pases 5.4.punktā norādīt termiņu (ceturksni) datu kopu pieejamībai.
Piedāvātā redakcija
-
	Ņemts vērā
Papildināta projekta pases 5.4. sadaļa.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	10.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Aicinām projekta pases 3.3.punktā kā atbildīgo institūciju par rādītāju sasniegšanu norādīt arī Zemkopības ministriju, kā arī projekta pasi papildināt, kādas darbības un aktivitātes projektā veiks iesaistītie sadarbības partneri un vai sadarbības partneriem šo darbību un aktivitāšu īstenošanai tiks piešķirts projekta finansējums.
Piedāvātā redakcija
-
	Ņemts vērā
Papildināts projekta pases 3.3. punkts, katram no rādītājiem pievienojot atbildīgās institūcijas.
Papildināta projekta pases 7. punkta sadaļa informācija par projekta “biznesa” īpašnieku (business owner) un tā lomu projekta īstenošanā, nosakot atbildības un finanšu pārvaldību.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	11.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (VARAM - 20.02.2026.)
Aicinām izvērtēt, vai izkļaut sadaļā “Incidentu statistika” iekļauto informāciju, jo sniegtais apraksts neatbilst sadaļas nosaukumam un mērķim.
Piedāvātā redakcija
-
	Nav ņemts vērā
Dzīvnieku veselības akts, kas ir viens no nozīmīgākajiem normatīvajiem aktiem saistībā ar projekta sfēru, neparedz precīzus pārkāpumu apjomus vai sodus. Taču tā prasību neievērošana valstij var rezultēties būtiskos izdevumos, ko sastāda gan iespējamās sankcijas, gan ierobežojošu pasākumu veikšana, gan kompensāciju izmaksa lauksaimniekiem. Svarīgi ņemt vērā, ka katrs pārkāpuma gadījums ES institūcijās tiek skatīts individuāli, izvērtējot situāciju, valsts rīcību, atbildīgo iestāžu un informācijas sistēmu darbību u.tml. Lai arī iepriekšējie gadījumi aplūkojami tikai kā piemēri, nevis precīza statistika, Zemkopības ministrija un projekta sadarbības partneris - Lauku atbalsta dienests - uzskata, ka ir būtiski, lai projekta pasē tiktu atainota šāda rakstura informācija, un projekta pases 3.2. sadaļas Incidentu statistikas apakšsadaļa ir atbilstošākā vieta, kur to ievietot.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	12.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (VARAM - 20.02.2026.)
Aicinām projekta pases 3.3. sadaļā skaidri norādīt atbildīgo institūciju pretī katram projekta ieguvumu rādītājam (KPI).
Piedāvātā redakcija
-
	Ņemts vērā
Papildināta projekta pases 3.3. sadaļa.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	13.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (VARAM - 20.02.2026.)
Projekta pases 4.1. sadaļā lūdzam precizēt projekta finansējuma sadalījumu, atšifrējot ERAF finansējumu un valsts budžeta finansējumu.
Piedāvātā redakcija
-
	Ņemts vērā
Papildināta projekta pases 4.1. sadaļa.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	14.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (VARAM - 20.02.2026.)
Lūdzam svītrot iekavās norādīto informāciju, ņemot vērā, ka 5.1. sadaļā norādītais lietotāju skaits tiek ieskaitīts kā projekta obligāti sasniedzamais rādītājs, kas ir jāsasniedz ne vēlāk kā otrajā kalendāra gadā pēc projekta noslēguma maksājuma veikšanas (bet ne vēlāk kā līdz 2029.gada 31.decembrim). Minētais rādītājs "jaunu un modernizētu publisko digitālo pakalpojumu, produktu un procesu lietotāji" ir sasniegts, ja saimnieciskās darbības veicēji, iestādes ir transformējuši savus procesus, balstoties uz digitalizētajiem jaunizveidotajiem vai ievērojami uzlabotajiem valsts procesiem, tai skaitā lietotāji kā datu izmantotāji un datu devēji, kā arī lietotāji, kuri ir attīstījuši savus digitālos produktus, pamatojoties uz valsts pārvaldes risinājumiem vai integrējoties ar valsts platformām un informācijas sistēmām. Ņemot vērā, ka rādītāja bāzes vērtība ir 0, ja pirms sistēmas jaunās funkcionalitātes izstrādes, esošajai sistēmai ir bijuši lietotāji, kas turpmāk lieto arī jauno funkcionalitāti, tie tiek ieskaitīti projektā sasniegtā rādītāja vērtībā.
Piedāvātā redakcija
-
	Ņemts vērā
Projekta pases 5.1.1. sadaļā kolonnā Atbilstības novērtējums norādīts precīzs rādītājs bez papildus informācijas.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	15.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (VARAM - 20.02.2026.)
Lūdzam izvērtēt, vai projekta pases 5.1.2. punktā visas norādītās vienības atbilst sadaļas mērķim - norādīt jaunas ES prasības, kuru ieviešanu projekts risina.
Piedāvātā redakcija
-
	Ņemts vērā
Projekta pases 5.1.2. punktā uzskaitītie normatīvie akti reglamentē projektā attīstāmo sfēru un veicamo aktivitāšu specifiku un nosacījumus. Daži no šiem aktiem darbojas kā ietvars citiem normatīviem, tostarp gadījumos, kad paši nesatur precīzi definētas prasības. Izkļaujot kādu no pasē norādītajiem normatīvajiem aktiem, pastāvētu risks neaptvert pilnīgu normatīvo aktu kopainu, kas ietekmē projekta realizāciju.
Papildus jāņem vērā, ka vairākas no šīm prasībām ir spēkā jau ilgāku periodu, bet Latvijā vēl nav bijusi iespēja tās izpildīt.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	16.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (VARAM - 20.02.2026.)
Aicinām izvērtēt, vai, ņemot vērā 5.2. sadaļā prognozēto lietotāju skaitu, projekta pases 5.3. sadaļā nav norādāma informācija par koplietošanas pakalpojumu.
Piedāvātā redakcija
-
	Ņemts vērā
Veikta potenciālo risinājumu lietotāju izvērtēšana - secināts, ka visos gadījumos tie ir plānoti kā ārējie lietotāji, nevis valsts iestādes, kas izmantotu koplietošanas pakalpojumu. Projekta realizācijas laikā plānots sekot risinājumu attīstībai, nepieciešamības gadījumā identificējot, vai lietotāju loks nav jāpaplašina un kāds no risinājumiem jākvalificē kā koplietošanas pakalpojums.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	17.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (VARAM - 20.02.2026.)
Aicinām precizēt projektā paredzētās API funkcionalitātes tvērumu un pielietojumu, norādot, vai tā paredzēta iekšējai datu apmaiņai, starpinstitucionālai sadarbībai vai publiskai izmantošanai.
Piedāvātā redakcija
-
	Ņemts vērā
Papildināta projekta pases 5.1.3. sadaļa.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	18.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (VARAM - 20.02.2026.)
Lūdzam projekta pases 7. sadaļā aizpildīt  informāciju par  projekta “biznesa” īpašnieku (business owner) un tā lomu projekta īstenošanā.
Piedāvātā redakcija
-
	Ņemts vērā
Papildināta projekta pases 7. sadaļa.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	19.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Aicinām papildināt projekta pases 3.4.1.punkta kolonnu "Lietotāju skaits", skaidrojot vai norādītie lietotāji - saimnieciskās darbības veicēji - ir unikālas vērtības.
Piedāvātā redakcija
-
	Ņemts vērā
Papildināts projekta pases 3.4.1. sadaļas kolonnas Sasniedzamā vērtība apraksts.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	20.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Aicinām projekta pases 3.4.punkta apakšpunktos 3.4.4., 3.4.5. un 3.4.6. precizēt mērvienības formulējumu un sasniedzamo vērtību, ņemot vērā, ka jānorāda konkrēti projekta rezultāti, kas tiks sasniegti īstenojot projektu, piemēram,
3.4.4. - "Piekļuve tiešsaistē" - "visi reģistrētie lietotāji";
3.4.5. - "Digitāla sistēma" - "1 sistēma";
3.4.6. - "Digitalizēts process" - "1 process" vai tml., tādējādi ļaujot arī pārliecināties par norādīto rezultātu sasniedzamību.

Piedāvātā redakcija
-
	Ņemts vērā
Papildinātas projekta pases 3.4.3., 3.4.4. un 3.4.5. projektā sasniedzamo rezultātu mērvienības, lai būtu iespējams precīzi pārliecināties par to sasniegšanu.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	21.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Aicinām papildināt projekta pases 4.1.punktu, norādot ERAF finansējuma un valsts budžeta finansējuma apmēru, kā arī izmaksu sadalījumu pa galvenajām izmaksu grupām. Vienlaikus pārliecinoties vai projekta pasē nav nepieciešams noteikt citu personāla izmaksu apmēru saskaņā ar MK noteikumu 32.punktu. Vēršam uzmanību, ka izņēmuma gadījumā projekta pasē var noteikt citu personāla izmaksu apmēru, kad, atbilstoši projekta būtībai (piemēram, informācijas sistēmas izstrādes darbi tiek veikti iestādes resursu ietvaros) personāla izmaksas pārsniedz 20%.
Piedāvātā redakcija
-
	Ņemts vērā
Papildināta projekta pases 4.1. sadaļa. Veikts izvērtējums par nepieciešamo personāla izmaksu apjomu un secināts, ka projekta realizācijai atbilstošākā personāla izmaksu attiecība ir 10%.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	22.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Aicinām projekta pasē aizpildīt informāciju 5.3.punktā, ņemot vērā, ka 5.2.punktā  ir norādīts, ka tiks attīstīta KUVIS sistēma 3 valsts iestādēm: Valsts augu aizsardzības dienests, Lauku atbalsta dienests, Zemkopības ministrija.
Piedāvātā redakcija
-
	Nav ņemts vērā
KUVIS ir valsts informācijas sistēma, kas atrodas Valsts augu aizsardzības dienesta pārziņā . Projekta ietvaros plānota KUVIS papildināšana, lai digitalizētu sēklu sertifikācijas procesu, tomēr plānotās izmaiņas būtiski neietekmē KUVIS kā informācijas sistēmas statusu un tā nekļūst par platformu vai koplietošanas pakalpojumu.
Izvērtējot CFLA priekšlikumā pausto konstruktīvo ieteikumu, veikta projekta ietvaros veidoto KUVIS papildinājumu potenciālo lietotāju papildus analīze - secināts, ka visos gadījumos tie ir plānoti kā atsevišķi sistēmas lietotāji, nevis valsts iestādes kopumā, kas izmantotu koplietošanas pakalpojumu. Tomēr projekta realizācijas laikā plānots sekot risinājuma attīstībai, nepieciešamības gadījumā identificējot, vai lietotāju loks nav jāpaplašina un KUVIS sēklu sertifikācijas sadaļa jākvalificē kā koplietošanas pakalpojums.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	23.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Projekta pases 6.sadaļā "Izmaksu un ieguvumu" analīze, lūdzam veikt precizējumus un papildinājumus:
1) norādīt aprēķinu, datu avotus un pamatojumu 1.sistēmas ieguvumam, kas noteikts 6 210 000 eiro apmērā;
2) pārskatīt visu sistēmu lietderības aprēķinos iekļauto investīciju izmaksu apmēru, jo visus skaitļus (2 000 000+350 000+350 000) summējot iegūst 2,7milj eiro nevis 3,5milj eiro.
3) precizēt 1.sistēmas kopējās izmaksas, jo 2 000 000 sasummējot ar 200 000*5 nav 2 200 000, kā ir norādīts.
Papildus norādām, ka saskaņā ar 1.3.1.1.SAMP nosacījumiem, projekta dzīves cikls ir nosakāms 10-15gadi, ieskaitot investīciju projekta īstenošanas periodu. Ja plānotā projekta dzīves cikla garums neatbilst 10-15 gadu periodam, tad tas projekta iesniegumā būs papildus jāpamato.
Piedāvātā redakcija
-
	Ņemts vērā
Pārstrādāta projekta pases 6. sadaļa, ņemot vērā dzīves cikla garumu - 10 gadi, papildināta informācija par 1. bloku - Dzīvnieku veselība un bioloģiskā lauksaimniecība, precizētas 1. bloka informācijas sistēmas kopējās izmaksas, kopējā projekta ieguvumu aprēķinā papildināts, ka izmaksu pozīcijā tiek ņemtas vērā visas projekta īstenošanas izmaksas, nevis tikai informācijas sistēmu izstrādei paredzētais finansējums.
 
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	24.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Lai projekta pase sniegtu pilnu informāciju par kopējām investīcijām Zemkopības ministrijas un tās padotībā esošo iestāžu informācijas un komunikāciju tehnoloģiju attīstībai, aicinām ZM projekta pases (1pielikums) 2.2.punktā (saistība ar citiem projektiem) aiz katra projekta iekavas norādīt tam piešķirtā finansējuma apjomus.

Piedāvātā redakcija
-
	Ņemts vērā
Papildināta projekta pases 2.2. sadaļa.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	25.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Lūdzam ZM precizēt, vai 3.3.1. apakšsadaļā "Projekta ieguvumu rādītājs (KPI) attiecīgajam lietderības aspektam." runa ir par kalendāra dienām vai darba dienām. 
Piedāvātā redakcija
-
	Ņemts vērā
Projekta pases 3.3.1. sadaļā precizēta esošā vērtība uz rādītāju - 7 darbdienas.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	26.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Lūdzam izvērtēt iespēju papildināt 3.3.5.sadaļu "Projekta ieguvumu rādītāji (KPI) attiecīgajam lietderības aspektam" ar informāciju attiecībā uz laiku, kas tiek tērēts vidējām apstrādes ciklam šobrīd un plānotajam laikam pēc projekta ieviešanas.



 
Piedāvātā redakcija
-
	Ņemts vērā
Papildināta projekta pases 3.3.5. sadaļa.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	27.
	Rīkojuma projekts
 Projekta “Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai” pase
	Priekšlikums (FM - 25.02.2026.)
Lūdzam papildināt  3.3.7. apakšsadaļu "Projekta ieguvumu rādītāji (KPI) attiecīgajam lietderības aspektam" ar informāciju par konkrētajiem pierādījumiem atbilstības un audita pierādījumu nodrošināšanai ES/OECD prasību izpildei. Šobrīd sniegta informācija ir vispārīga un nav izmērāmā.
 
Piedāvātā redakcija
-
	Ņemts vērā
Precizēta parojekta pases 3.3.7. sadaļa.
	Rīkojuma projekts
 Projekta "Zemkopības ministrijas padotībā esošo iestāžu informācijas tehnoloģiju risinājumu pilnveide kontroles procesu un datu apmaiņas uzlabošanai" pase

	28.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 25.02.2026.)
Lai nodrošinātu, ka tiek ievēroti 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram” noteiktie komercdarbības atbalstu izslēdzošie nosacījumi, lūdzam anotācijā iekļauto izvērtējumu attiecībā uz finansējuma saņēmēju, kas pamato atbalsta sniegšanu valsts funkcijas veikšanai, kas nekvalificējas kā atbalsts saimnieciskai darbībai un komercdarbības atbalsts, iekļaut arī projekta pasē. Vienlaikus lūdzam šo izvērtējumu gan projekta pasē, gan anotācijā papildināt arī ar veikto izvērtējumu attiecībā uz sadarbības partneriem, tādējādi nodrošinot pārliecību, ka projektā izstrādātos vai uzlabotos informācijas un komunikācijas tehnoloģijas risinājumus izmantos tikai tādas valsts pārvaldes iestādes vai tās padotības iestādes, kuras šis informācijas un komunikācijas tehnoloģijas risinājums nepieciešams savu valsts pārvaldes funkciju veikšanai.
Vienlaikus lūdzam anotācijā skaidrot, vai informācijas un komunikācijas tehnoloģijas risinājumu izstrādes darbu veicējs (pakalpojuma sniedzējs) tiks atlasīts atklātā, pārredzamā, nediskriminējošā un konkurenci nodrošinošā procedūrā, lai izslēgtu komercdarbības atbalsta sniegšanu pakalpojuma sniedzēju līmenī.

Ja tiek konstatēts, ka projekta ietvaros atbalsts tiek sniegts saimnieciskai darbībai projekta finansējuma saņēmējam un tas kvalificējas kā komercdarbības atbalsts, lūdzam ņemt vērā, ka 1.3.1.1. pasākuma ""IKT risinājumu un pakalpojumu attīstība un iespēju radīšana privātajam sektoram"  ietvaros komercdarbības atbalsts nav paredzēts.
 
Piedāvātā redakcija
-
	Ņemts vērā
Anotācijas 1.6. apakšsadaļa papildināta ar informāciju par IKT izstrādes darbu veicēja atlases procedūru.
Projekta pases 7. sadaļas bloks "informācija par nosacījumiem projekta īstenošanai"  papildināts ar atrunu, kas sakrīt ar anotācijas 1.6. apašsadaļā norādīto.
	Anotācija (ex-ante)
1.3. Pašreizējā situācija, problēmas un risinājumi

	29.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (VARAM - 20.02.2026.)
Lūdzam Anotācijas 3. sadaļā iekļaut plānoto uzturēšanas izdevumu pozīciju atšifrējumu.
Piedāvātā redakcija
-
	Ņemts vērā
Papildināts anotācijas 3. sadaļas 6.2. apakšpunkts.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	30.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 25.02.2026.)
Lūdzam anotācijas 3.sadaļas 1.1.apakšpunktā pārskatīt un precizēt vienā no gadiem norādīto vērtību, jo saskaitot visus gadus kopā, ERAF finansējuma apmērs veidojas par 1 euro mazāks nekā norādīts anotācijas 3.sadaļas 6.punktā un paredzēts rīkojuma projekta 1.punktā. Vienlaikus lūdzam anotācijas 3.sadaļas arī 6.1. un 6.2.apašpunktā finansējuma summas sadalījumā pa gadiem norādīt veselos euro.
Piedāvātā redakcija
-
	Ņemts vērā
Precizēta anotācijas 3. sadaļa atbilstoši norādījumiem.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	31.
	Anotācija (ex-ante)
8.1.13. uz datu aizsardzību
	Priekšlikums (FM - 25.02.2026.)
Lūdzam izvērtēt, vai projekta ietvaros tiks veikta fizisko personu datu apstrāde. Ja tiks veikta fizisko personu datu apstrāde, lūdzam anotācijas 8.1.13. apakšsadaļā sniegt atbilstošu skaidrojumu un datu apstrādes pamatojumu, kā arī saskaņot rīkojuma projektu ar Datu valsts inspekciju. Ja projekta ietvaros netiks veikta fizisko personu datu apstrāde, lūdzam anotācijas 8.1.13. apakšsadaļā iekļaut skaidrojumu, ka izvērtējums ir veikts un fizisko personu datu apstrāde projekta ietvaros netiks veikta.
Piedāvātā redakcija
-
	Ņemts vērā
Ir veikts izvērtējums, ka projekta ietvaros netiks veikta fizisko personu datu apstrāde, tādēļ anotācijas 8.1.13. apakšsadaļā saglabāta sākotnēji norādītā vērtība - Nē. Informācija par izvērtējuma veikšanu pievienota 8.2. apakšsadaļā.
	Anotācija (ex-ante)
8.1.13. uz datu aizsardzību



